
Parlamentul României

Camera Deputaţilor
Comisia pentru apărare, ordine                                                                           Bucureşti, 03.03.2015
publică  şi  siguranţă  naţională                                                                           PL.x 86/2015
           Nr. 4c-12/56/26.02.2015
AVIZ

asupra proiectului de Lege pentru modificarea art.1 din Legea nr.49 / 1991 privind acordarea de indemnizaţii şi sporuri invalizilor, veteranilor şi văduvelor de război
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, cu proiectul de Lege pentru modificarea art.1 din Legea nr.49 / 1991 privind acordarea de indemnizaţii şi sporuri invalizilor, veteranilor şi văduvelor de război, trimis cu adresa nr. PL.x 86 din 25 februarie 2015 şi înregistrat sub nr. 4c-12/56 din 26.02.2015.
Potrivit dispoziţiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 
Senatul a adoptat această propunere legislativă în şedinţa din data de 24 februarie 2015. 

Guvernul nu a exprimat încă un punct de vedere asupra acestei iniţiative legislative. 
Iniţiativa legislativă are ca obiect de reglementare sporirea cu 50% a indemnizaţiei pentru invalizi şi veterani de război.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă menţionată mai sus, în şedinţa din 3 martie 2015.

Membrii Comisiei au examinat propunerea legislativă supusă avizării, expunerea de motive, precum şi avizul Consiliului Legislativ nr. 541 din 08.05.2014. 

În urma dezbaterilor Comisia, cu unanimitate de voturi pentru, a hotărât avizarea favorabilă a acestui proiect de lege.


În raport cu obiectul său de reglementare, proiectul face parte din categoria legilor ordinare. 
Vicepreşedinte, 
Ion Răducanu

